Star Trek III: The Search for Spock

Star Trek III: The Search for Spock er den tredje filmen basert på Star Trek-serien. Den blir ofte referert til som Star Trek 3 eller The Search for Spock. Det er den andre av tre filmer i en løs trilogi, der den første filmen er Star Trek II: The Wrath of Khan og den siste er Star Trek IV: The Voyage Home.

 Handling 
Etter å ha nedkjempet "Khan Noonien Singh" (se Star Trek II: The Wrath of Khan), kreker USS Enterprise seg tilbake til jorden, hardt skadet etter kampene. Da de når frem, blir Admiral "James T. Kirk" informert om at det utdaterte romskipets dager er over (det blir sagt at skipet er 20 år gammelt, men offisielle produksjonstidslinjer forteller at det er omtrent 40 år gammelt, mens Kirks kommando over Enterprise er omtrent 20 år); og at romskipet ikke vil bli reparert, men kun pensjonert, og mannskapet flyttet til andre oppdrag og skip. Mens dette skjer, viser Dr. "Leonard McCoy" frem en rar oppførsel, som er relatert til den avdøde kaptein "Spock". Han ser til og med ut til å vise frem både Spocks oppførsel og stemme.

Samtidig er Kirks sønn "David Marcus" og løytnant "Saavik" om bord på forskningsromskipet USS Grissom for å utforske den nylig dannede Genesis Planeten (se Star Trek II: The Wrath of Khan). Mens de undersøker planeten, oppdager "Saavik" en uidentifisert livsform. De oppdager så "Spock" sin begravelseskapsel. De to blir nektet å stråle livsformen om bord, men de får lov å dra ned for å undersøke nærmere, og oppdager der til sin enorme overraskelse, at "Spock" sin kropp har blitt gjenoppstått av "Genesis effekten" på planeten, selv om hans sinn ikke lenger er til stede og han opererer på et barnslig nivå. Ukjent for "Marcus" og "Saavik", har en Klingon kommandant ved navn "Kruge" oppfanget informasjonen om Genesis og blitt interessert i det (som et våpen). Han reiser mot Genesis Planeten for å lære dens hemmeligheter etter å ha stjelt ytterligere informasjon om den.

"Spock" sin far "Sarek", besøker jorden og oppdager, med "Kirk" sin hjelp, at "McCoy" har "Spock"'s "katra" (sjel). Både hans katra og kropp trengs for å endelig legge han til hvile på sin hjemverden Vulcan; uten rask intervensjon, vil "Spock"'s bevissthet overta "McCoy", og han vil også dø. I strid med direkte ordrer som forbyr noen i å besøke Genesis Planeten, samler "Kirk" sine offiserer og stjeler Enterprise for å reise til den fjerne planeten. "Scotty" saboterer før de drar, motorene på det forfølgende USS Excelsior.

"Kruge" ankommer planeten først, og Klingon angriper ved en feil Grissom og dreper alle om bord, unntatt de to som befinner seg nede på overflaten. Klingon-skipet oppdager så og tar til fange de to og en tenåringsgammel "Spock" nede på overflaten. "Kirk" og hans mannskap ankommer så med Enterprise, og vet ikke om Klingon-skipet som er skjult i nærheten, men når de ikke oppnår kontakt med Grissom, mistenker Enterprise sitt mannskap at det er et Klingon-skip like ved, og de klarer å slå til først, og treffer skipet når det ikke er skjult lenger.  Klingonene skyter tilbake og skader Enterprise, slik at de fleste funksjonene i skipet blir slått ut. "Kruge" forlanger at de overgir seg, og gir ordren om å drepe en av de tre fra overflaten. Da "David Marcus" prøver å beskytte "Saavik" ender det til "Kirk" store fortvilelse med at hans sønn blir drept.

I stedet for å overgi seg, beordrer "Kirk" mannskapet til transporterne, mens "Kirk", "Scotty" og "Chekov" gir ordren om å selvdestruere romskipet, før de forlater skipet for siste gang. Computeren sin nedtelling forvirrer klingonene som stråler seg over til Enterprise, og de blir alle drept når skipet sprenges. Mannskapet på Enterprise ser på, når deres hjem går i oppløsning i atmosfæren til Genesis-planeten. De finner "Saavik" og "Spock" og setter de fri fra klingonene. Like etterpå stråler "Kruge" seg ned til planeten, og stråler alle unntatt "Kirk" og "Spock" tilbake om bord på sitt skip. Han fortsetter å kreve teknologien bak Genesis-prosjektet, og "Kruge" og "Kirk" støter sammen i slåsskamp på planeten som begynner å gå i oppløsning rundt dem. "Kirk" slår "Kruge", som styrter ned i en vulkansk kløft. "Kirk" griper fatt i "Spock" og ved å imitere "Kruge" sin stemme, får strålt de to om bord på klingon-skipet. Mannskapet fra Enterprise kan så lett fange skipet og den enslige klingonen som er igjen om bord.

Mannskapet reiser så til Vulcan, der "Spock"s katra blir gjenforent med kroppen hans i en farlig prosedyre kalt "fal-tor-pan". Dr. "McCoy" går med på ritualet, og vet at det er farlig både for han og "Spock". Det ender dog med suksess, og "Spock" har gjenoppstått, selv om minnene hans er sterkt fragmenterte. I den siste scenen, ender en kort diskusjon mellom "Kirk" og "Spock" med at "Spock" sakte husker mannen foran seg og sier: «Jim. Your name is Jim».

 Skuespillere 

 Skuespiller  Rolle William Shatner  Admiral James T. Kirk Leonard Nimoy  Captain Spock DeForest Kelley  Commander (Dr.) Leonard McCoy James Doohan  Commander/Captain Montgomery Scott George Takei  Commander Hikaru Sulu Walter Koenig  Commander Pavel Chekov Nichelle Nichols  Commander Uhura Grace Lee Whitney  Commander Janice Rand Mark Lenard  Ambassador Sarek Merritt Butrick  Dr. David Marcus Judith Anderson  High Priestess T'Lar Robin Curtis  Lieutenant Saavik Christopher Lloyd  Klingon Commander Kruge Robert Hooks  Fleet Admiral Morrow James Sikking  Captain Styles Frank Welker  Spock's skrik (voice-over)

 Mottakelse og kritikk 

 Trivia 
 Produksjonen av filmen ble stoppet midlertidig på grunn av en brann som ødela flere studioer ved Paramount Studios i 1983, et av dem like ved settet til Genesis-planeten. En trodde innledningsvis at det var pyroteknikken som forårsaket brannen, men det ble etterhvert klart at brannen var påsatt. William Shatner hevdet at han var med på å slokke brannen, mens andre skuespillere motsier dette. 
 Edward James Olmos var på auditon for rollen som «Kruge». Han var angivelig Leonard Nimoys førstevalg til rollen, men produsent Harve Bennett overtalte Nimoy til å velge Christopher Lloyd til rollen i stedet.memory-alpha: Kruge
 Leonard Nimoy stod for stemmen til Excelsiors computer i heis-scenen med «Scotty». Nimoy ble kreditert for den rollen som «Frank Force».
 Saavik og Spock utfører i filmen et vulkansk sexritual kalt pon-farr. Det var tenkt at Saavik, som resultat av det, skulle være gravid med Spocks barn i neste film, men det kom ikke med i den ferdige filmen.
 Leonard Nimoy, som spiller Spock og er stemmen til computeren på Excelsior, regisserte filmen. Han var den første av Star Trek-stjernene som regisserte en Star Trek-film, William Shatner regisserte The final frontier.
 I The wrath of Khan blir Saavik spilt av Kirstie Alley, i The search for Spock blir hun spilt av Robin Curtis.
 USS Grissom er oppkalt etter astronauten Gus Grissom som var den andre amerikaneren i rommet.
 To kulisser som blir brukt i filmen er kulisser som forestiller interiøret til Enterprise; en bar er i virkeligheten sykestua på Enterprise og brua på Grissom er en litt ombygd utgave av brua til Enterprise.
 Klingonene har sitt eget språk.

 Referanser 

 Eksterne lenker 


 Interview with Robin Curtis (Lt. Saavik) in which she describes working with Leonard Nimoy, William Shatner and the rest of the cast of Star Trek III and IV

Kategori:Filmer fra 1984
Kategori:Star Trek
Kategori:Science fiction-filmer fra USA
Kategori:Filmer basert på TV-serier
Kategori:Engelskspråklige filmer
Kategori:Oppfølgerfilmer